CELEX: 32012R1196
Language: et
Date: 2012-12-13 00:00:00
Title: Komisjoni rakendusmäärus (EL) nr 1196/2012, 13. detsember 2012 , millega muudetakse määrust (EL) nr 9/2010 munakanade söödas kasutatava Trichoderma reesei (ATCC PTA 5588) abil toodetud valmistise endo-1,4-β-ksülanaasi miinimumsisalduse osas (loa hoidja Danisco Animal Nutrition) EMPs kohaldatav tekst

14.12.2012   
            
            
               ET
            
            
               Euroopa Liidu Teataja
            
            
               L 342/25
            
         KOMISJONI RAKENDUSMÄÄRUS (EL) nr 1196/2012,
   13. detsember 2012,
   millega muudetakse määrust (EL) nr 9/2010 munakanade söödas kasutatava Trichoderma reesei (ATCC PTA 5588) abil toodetud valmistise endo-1,4-β-ksülanaasi miinimumsisalduse osas (loa hoidja Danisco Animal Nutrition)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisandite kategooriasse „zootehnilised lisandid” kuuluvat Trichoderma reesei (ATCC PTA 5588) abil toodetud valmistist endo-1,4-β-ksülanaasi (EC 3.2.1.8) on lubatud kümme aastat kasutada broilerkanade, munakanade, partide ja broilerkalkunite söödalisandina komisjoni määrusega (EL) nr 9/2010, (2) võõrutatud põrsaste ja nuumsigade söödalisandina komisjoni rakendusmäärusega (EL) nr 528/2011 (3) ning muude vähelevinud kodulinnuliikide kui partide söödalisandina komisjoni rakendusmäärusega (EL) nr 1021/2012 (4).
            
         
               (2)
            
            
               Loaomanik on teinud määruse (EÜ) nr 1831/2003 artikli 13 lõike 3 alusel ettepaneku muuta kõnealuse valmistise loa tingimusi ja vähendada selle miinimumkogust munakanade puhul kasutamise korral 2 500-lt U/kg-lt 625-le U/kg-le. Taotlusele on lisatud asjakohased täiendavad andmed. Komisjon edastas taotluse Euroopa Toiduohutusametile (edaspidi „toiduohutusamet”).
            
         
               (3)
            
            
               Toiduohutusamet jõudis oma 22. mai 2012. aasta arvamuses (5) järeldusele, et uute kavandatud kasutustingimuste kohaselt oleks asjaomane valmistis taotletud miinimumkoguses (625 U/kg) tõhus. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsi meetodi kohta.
            
         
               (4)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (5)
            
            
               Seepärast tuleks määrust (EL) nr 9/2010 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 9/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 3, 7.1.2010, lk 10.
   
      (3)  ELT L 143, 31.5.2011, lk 10.
   
      (4)  ELT L 307, 7.11.2012, lk 68.
   
      (5)  EFSA Journal 2012; 10(6):2739.
   
      LISA
      Määruse (EL) nr 9/2010 lisa asendatakse järgmisega:
      
         
            „LISA
            
                        Söödalisandi identifitseerimisnumber
                     
                     
                        Loa hoidja
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Aktiivsuse ühik täissööda kg kohta, mille niiskusesisaldus on 12 %
                     
                  
                        
                           Zootehniliste lisandite kategooria. Funktsionaalrühm: seedimist soodustavad ained
                        
                     
                  
                        4a11
                     
                     
                        Danisco Animal Nutrition
                        (juriidiline isik: Danisco (UK) Limited)
                     
                     
                        Endo-1,4-β-ksülanaas
                        EC 3.2.1.8
                     
                     
                        
                                     
                                 
                                 
                                    
                                       Söödalisandi koostis
                                    
                                    
                                       Trichoderma reesei (ATCC PTA 5588) abil toodetud valmistis endo-1,4-β-ksülanaas (EC 3.2.1.8) minimaalse aktiivsusega 40 000 U (1)/g
                                 
                              
                                     
                                 
                                 
                                    
                                       Toimeaine kirjeldus
                                    
                                    
                                       Trichoderma reesei (ATCC PTA 5588) abil toodetud endo-1,4-β-ksülanaas (EC 3.2.1.8)
                                 
                              
                                     
                                 
                                 
                                    
                                       Analüüsimeetod
                                        (2)
                                    
                                    Endo-1,4-β-ksülanaasi aktiivsuse kvantifitseerimiseks:
                                    kolorimeetriline meetod, mille puhul mõõdetakse vesilahustuvate värviliste fragmentide vabanemist pH 4,25 ja temperatuuri 50 °C juures endo-1,4-β-ksülanaasi reaktsioonil nisust saadud asuriin-ristsillatud arabinoksülaaniga.
                                 
                              
                     
                        Broilerkanad
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                                 
                              
                                    2.
                                 
                                 
                                    Kasutamiseks mittetärklise päritolu polüsahhariididerikkas söödas (peamiselt beetaarabinoksülaanid).
                                 
                              
                     
                        13. jaanuari 2020
                     
                  
                        Munakanad
                     
                     
                        625 U
                     
                  
                        Pardid
                     
                     
                        625 U
                     
                  
                        Broilerkalkunid
                     
                     
                        1 250 U
                     
                  
      
      
         (1)  1 U on ensüümi kogus, mis pH 5,3 ja temperatuuri 50 °C juures vabastab võrkstruktuuriga kaera/speltanisu ksülaanist 0,5 μmol redutseerivaid suhkruid (ksüloosi ekvivalente) minutis.
      
         (2)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx”